จากนั้น นายธีรยุทธ บุญมี อาจารย์คณะมานุษยวิทยาและสังคมวิทยา มหาวิทยาลัยธรรมศาสตร์กล่าวในหัวข้อ "พิพากษาหาความยุติธรรมประเทศ เพิ่มดุลยภาพการเมืองไทย ก้าวสู่การปฏิรูปการเมืองรอบสอง" ว่า ทุนนิยมได้เข้ามากำกับรัฐได้เกือบสิ้นเชิง เกิดผลประโยชน์ทับซ้อน รวมทั้งการคอรัปชั่น การใช้อำนาจการเมืองปิดกั้นการตรวจสอบ หรือเลือกปฏิบัติอย่างกว้างขวางเป็นประวัติการณ์จนเป็นของวิกฤติการเมืองที่ยืดเยื้อ เกือบเกิดความรุนแรงขึ้น เสียเลือดเนื้อหลายหน วิกฤติได้คลี่คลายลงระดับเมื่อทักษิณประกาศเว้นวรรคหลังเข้าเฝ้าฯ พระบาทสมเด็จพระเจ้าอยู่หัว และอีกครั้งเมื่อรับสั่งให้ 3 ศาลเข้ามามีบทบาทแก้ไขวิกฤติที่เกิดจากการขาดดุลยภาพในระบอบประชาธิปไตยในช่วงเดือนเมษายน ที่ผ่านมานายธีรยุทธ กล่าวว่า อย่างไรก็ตาม สังคมไทยมีโอกาสพัฒนาพ้นจากแนวคิดประชาธิปไตย ตามลัทธิเสียงส่วนใหญ่ ไปสู่ประชาธิปไตยแนวรัฐธรรมนูญนิยม การเมืองตามลัทธิเสียงส่วนใหญ่ หรือลัทธิ 16 ล้านเสียง ซึ่งยึดถือเอาเสียงส่วนใหญ่เพียงอย่างเดียว เป็นของความชอบธรรม เป็นแนวคิดหลักของพรรคไทยรักไทยแนวคิดนี้ตั้งอยู่บนทฤษฎีเสรีนิยมสุดขั้ว แนวคิดนี้จะทำให้การปกครองระบอบรัฐสภากลายเป็นลัทธิรัฐสภา ที่ถือเอาสภามีอำนาจสูงสุด เพราะเป็นตัวแทนของประชาชนเจ้าของอำนาจอธิปไตย แต่รัฐสภานี้กลับไม่ได้มุ่งให้ความสำคัญแก่การออกกฎหมายที่ปกป้องผลประโยชน์ประชาชน
นายธีรยุทธ บุญมี อาจารย์คณะมานุษยวิทยาและสังคมวิทยา มหาวิทยาลัยธรรมศาสตร์กล่าวในหัวข้อ "พิพากษาหาความยุติธรรมประเทศ เพิ่มดุลยภาพการเมืองไทย" ว่าอะไร 
16 ล้านเสียง